b'\n_START_ARTICLE_\nVidurio Europos universitetas\n_START_PARAGRAPH_\nVidurio Europos universitetas (angl. Central European University, CEU)\xc2\xa0\xe2\x80\x93 1991\xc2\xa0m. \xc4\xafkurtas privatus universitetas Budape\xc5\xa1te (Vengrija). CEU steig\xc4\x97jas\xc2\xa0\xe2\x80\x93 JAV finansininkas ir investuotojas George Soros, Atviros visuomen\xc4\x97s instituto (Open Society Institute) pirmininkas. Universitetui buvo suteikta 420 mln. eur\xc5\xb3 parama. Universitetas akredituotas JAV ir Vengrijoje, ta\xc4\x8diau studijos vyksta tik Budape\xc5\xa1te. Sritys\xc2\xa0\xe2\x80\x93 socialiniai ir politikos mokslai, teis\xc4\x97, ekonomika, matematika. Oficiali auk\xc5\xa1tosios mokyklos darbo kalba\xc2\xa0\xe2\x80\x93 angl\xc5\xb3. Studijuoja apie 1400 student\xc5\xb3, dirba per 300 darbuotoj\xc5\xb3. CEU veikia CEU verslo mokykla (buv\xc4\x99s CEU Ekonomikos fakultetas), \xc4\xafkurtas Soroso 1988\xc2\xa0m. (prad\xc5\xbeioje egzistavo nepriklausomai nuo CEU kaip International Management Center (IMC) Prahoje, nuo 2001\xc2\xa0m.\xc2\xa0\xe2\x80\x93 CEU strukt\xc5\xabrinis padalinys Vengrijoje).'